Elävät siemenpankit- koulutuswebinaari
2024-12-12 15:30 - 18:30 UTC
Ruokaturvan perusta on laadukas, paikallinen siementuotanto. Se ei tällä hetkellä ole täysin omissa käsissämme. Itse asiassa tilanne Suomessa on heikko: lähes kaikki myynnissä olevat vihannesten siemenet ovat ulkomaista alkuperää. Paikallisiin oloihin jalostettujen kasvikantojen ja siementuotannon puuttuminen ovat merkittävä epävarmuustekijä ruokaturvassamme. Nykyinen, herkästi haavoittuva ruokajärjestelmä voi kriisiytyä mm. epävakaiden poliittisten tilanteiden ja luonnonolojen seurauksena, ja tällöin olisi välttämätöntä turvata paikallisesti tuotetun kylvösiemenen saatavuus.

Pelkkä omien kylvösiementen tallentaminen ei ole vielä sama asia, kuin laadukkaiden siementen tuottaminen. Nyt tarjoamme tilaisuuden päästä mukaan oppimaan, miten laadukkaita siemeniä viljellään! Jakamamme koulutus tähtää siihen, että oma- ja yhteisvaraistelijat sekä muut tarhurit ympäri maata osaavat tuottaa siemeniä, joiden avulla tarvittaessa turvataan ruoan tuotantoa ja saatavuutta laajemminkin. Paikallisiin oloihin sopeutuneiden, kestävien lajikkeiden jalostaminen tuo vakautta ruokajärjestelmään. Hajautettu siementuotanto ja jalostustyö on samalla myös ruoantuotantoa, joten panos siemenviljelyyn vahvistaa automaattisesti koko ruokajärjestelmää. SKEY:n elävien siemenpankkien työryhmällä on pyrkimys laajentua koko maan kattavaksi verkostoksi. Verkostossa voimme oppia toisiltamme, vaihtaa siemeniä, kerätä (kokemusperäistä sekä tutkittua) tietoa ja jakaa sitä laajemmalle, jalostaa ja ylläpitää ruokaturvan kannalta kriittisiä ruokakasveja, tarjota tukea ja apua viljelyyn, kouluttaa ja innostaa mukaan lisää ihmisiä!

12.12. järjestettävässä webinaarissa opiskelemme siementuotannon perusteet siementarhuri Tuukka Häkkisen johdolla. Tuukka on tehnyt merkittävää pioneerityötä vihannesten luomusiementuotannon parissa. Siementarha on ollut ensimmäinen ja ainoa yritys, joka on tuottanut vihannesten luomusiemeniä Suomessa. Lue lisää aiheesta: https://www.siementarha.fi/ajankohtaista/

Luennon jälkeen annamme aikaa myös kysymyksille ja keskustelulle. Koulutus toteutetaan yhteistyössä Opintokeskus Vision kanssa. Tule mukaan, otetaan elämämme perusteet yhteisiin käsiin!

LINKKI WEBINAARIIN: https://meet.google.com/jce-frgk-kxe

Webinaari on osallistujille maksuton. Jos haluat tukea siemenpankkiverkoston rakentumista rahalahjoituksella, lähetä sopivaksi katsomasi summa Suomen kestävän elämäntavan yhteisöt ry:n tilille: [REDACTED], käyttäen viitenumeroa 4019!
